ORDE do 31 de xaneiro de 2007 pola que se regulan as axudas para o mantemento e mellora na calidade das escolas infantís 0-3 dependentes de entidades privadas de iniciativa social.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 09/02/2007

O Estatuto de autonomía de Galicia, no seu artigo 27.23º, asígnalle á comunidade autónoma competencia exclusiva en materia de asistencia social.
A Lei 4/1993, do 14 de abril, de servizos sociais, inclúe, no seu artigo 5.3º, como unha das áreas de actuación, os servizos sociais da familia, infancia e mocidade, séndolle atribuídas competencias neste sector á Vicepresidencia da Igualdade e do Benestar a través do Decreto 517/2005, do 6 de outubro (DOG do 10 de outubro).
Así mesmo, a Lei 3/1997, do 9 de xuño, galega da familia, da infancia e da adolescencia, establece no seu artigo 15 b) que a Xunta de Galicia promoverá os recursos destinados á atención á infancia, procurando que esta dispoña dos medios necesarios para o seu desenvolvemento integral.
Por outra banda, o Ministerio de Traballo e Asuntos Sociais é o órgano da Administración do Estado a que lle corresponde a promoción e o fomento dos programas sociais no marco das obrigas estatais e da cooperación coas comunidades autónomas, cofinanciando estas axudas en materia de primeira infancia (0-3) xunto coa Comunidade Autónoma de Galicia.
A Xunta de Galicia ten entre os seus obxectivos a ampliación e mellora na calidade das escolas infantís 0-3 anos como recurso educativo e de prestación de servizo ás familias galegas, que contribúa tanto á corresponsabilidade como á conciliación da vida laboral e familiar. Neste senso, a constitución dunha rede pública galega de centros de educación infantil 0-3 anos como proxecto artellado e de calidade na que participen as entidades privadas de iniciativa social, é peza fundamental para o logro deste obxectivo. Esta orde de axudas ten como finalidade materializar neste momento de redefinición do modelo da educación infantil 0-3 anos a contribución da Administración galega no sostemento dos centros existentes e fomentar a mellora da súa calidade.
A orde da Consellería de Economía do 11 de febreiro de 1998, pola que se regula a tramitación anticipada de expedientes de gasto, modificada pola Orde do 27 de novembro de 2000 e pola Orde do 25 de outubro de 2001, posibilita a tramitación anticipada dos expedientes de gasto imputables ao capítulo IV no exercicio inmediatamente anterior ao dos orzamentos con cargo aos cales se vaian imputar os correspondentes gastos, sempre que exista crédito adecuado e suficiente no proxecto de Lei de orza
mentos xerais aprobado polo Consello da Xunta de Galicia que corresponda ao exercicio orzamentario en que se vaia materializar a contraprestación.
Esta orde adáptase ao disposto na Lei 38/2003, do 17 de novembro, xeral de subvencións (BOE do 18 de novembro), ao Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, modificado pola Lei 14/2004, do 29 de decembro, de medidas tributarias e de réxime administrativo, así como o Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia, tendo en conta, en todo caso, os principios de publicidade, concorrencia, obxectividade, transparencia, igualdade, non discriminación, eficacia no cumprimento dos obxectivos e eficiencia na asignación e na utilización dos recursos públicos e os demais requisitos exixidos no proxecto de Lei de orzamentos xerais da Comunidade Autónoma de Galicia para o ano 2007 aprobado polo Consello da Xunta de Galicia o 19 de outubro de 2006.
As axudas que se establecen no articulado desta orde financiaranse con cargo á aplicación orzamentaria 05.20.312B.4810, recollida no proxecto de lei de orzamentos xerais da Comunidade Autónoma de Galicia para o ano 2007, e o importe destinado a elas ascenderá a 3.042.023,98 euros.
Na súa virtude, en uso das facultades que teño atribuídas e para a debida aplicación dos créditos orzamentarios para o fin para o cal foron establecidos,
DISPOÑO:
Artigo 1º.-Obxecto.
1. Esta orde ten por obxecto a convocatoria en réxime de concorrencia competitiva de axudas económicas para o mantemento e mellora na calidade das escolas infantís 0-3 dependentes de entidades privadas de iniciativa social que cumpran os requisitos establecidos no Decreto 243/1995, do 28 de xullo, polo que se regula o réxime de autorización e acreditación de centros de servizos sociais (DOG do 21 de agosto) e no Decreto 329/2005, do 28 de xullo, polo que se regulan os centros de menores e os centros de atención á infancia (DOG. do 16 de agosto), así como a normativa de desenvolvemento, se for o caso.
2. Para efectos desta orde, enténdese por nenas/os de 0 a 3 anos, as/os nacidas/os con posterioridade ao 31 de decembro de 2003. Poderá eximirse do límite de idade as/aos nenas/os de integración logo do ditame do equipo de orientación específico, dependente da Inspección de Educación en cada delegación provincial da Consellería de Educación e Ordenación Universitaria ou do órgano correspondente na Administración do Estado ou nas respectivas comunidades autónomas, no cal se motive a necesidade de integración, de ser o caso.
3. Co fin de adaptar o seu calendario de apertura ás necesidades de conciliación da vida laboral e familiar dos pais ou representantes legais dos usuarios, as escolas infantís 0-3 prestarán servizos cinco días á semana durante todo o ano, agás os días sinalados como festivos no calendario laboral, e salvo causa xustificada previa autorización da Vicepresidencia da Igualdade e do Benestar. Salvo causa de forza maior, as solicitudes para o peche temporal dos centros durante o ano 2007 presentaranse antes do 31 de maio.
Artigo 2º.-Entidades beneficiarias.
Poderán solicitar estas axudas as entidades privadas de iniciativa social que, cumprindo os requisitos anteriores, desenvolvan as súas actividades na comunidade autónoma e estean debidamente inscritas no Rexistro de Entidades Prestadoras de Servizos Sociais da Vicepresidencia da Igualdade e do Benestar, de acordo co disposto no Decreto 291/1995, do 3 de novembro.
Artigo 3º.-Requisitos e criterios de concesión.
1. Serán requisitos imprescindibles para resultar entidade beneficiaria das axudas:
a) A adaptación da tarifa de prezos da escola infantil 0-3 ao establecido no artigo 8º desta orde.
b) A adaptación do proxecto educativo da escola infantil 0-3 á estrutura establecida no anexo VIII desta orde.
c) Realizar a selección de solicitudes para a adxudicación de prazas de acordo co baremo e puntuación establecido no anexo VII.
2. Serán criterios preferentes para a concesión das axudas previstas nesta orde os seguintes:
A) Axudas de mantemento.
Co obxecto de dar continuidade aos centros en funcionamento:
a) As escolas infantís 0-3 que fosen cofinanciadas en anos anteriores con cargo ao Programa de Atención á Primeira Infancia (0-3) polo Ministerio de Traballo e Asuntos Sociais e a comunidade autónoma e obtiveron unha valoración satisfactoria.
b) As escolas infantís 0-3 que nos anos anteriores recibiron subvencións da Vicepresidencia da Igualdade e do Benestar e obtiveron unha valoración satisfactoria.
A valoración satisfactoria a que se refiren as alíneas anteriores acreditarase mediante o correspondente informe sobre a execución da actividade subvencionada emitido pola Subdirección Xeral de Autorización e Inspección de Centros.
c) As novas solicitudes atenderanse en función da dotación de recursos e criterios de necesidade e poboación.
B) Axudas para a mellora da calidade:
Valóranse os proxectos de mellora da calidade do centro que reúnan algunha das seguintes condicións:
a) Que dispoña de persoal de atención directa en número que supere as ratios establecidas nas seguintes contías:
Nº de unidades
Incremento de persoal sobre o mínimo establecido
De 1 a 3
1 persoa
De 4 a 6
2 persoas
7 ou máis
3 persoas
Para estes efectos terase en conta o persoal que preste servizos en xornada completa. Non obstante, nos casos en que o persoal preste servizo a tempo parcial, cada dúas persoas a tempo parcial asimílanse a un incremento de unha persoa.
b) Que desenvolva programas de innovación pedagóxica.
c) Que desenvolva programas de dinamización lingüística.
d) Que preste servizo durante un horario mínimo ininterrompido de dez horas diarias, e que, en todo caso, dentro deste horario de apertura estea comprendida a franxa horaria das 8.00 ás 17.00.
e) Que dispoña de servizo de transporte para as/os usuarias/os.
f) Que ofreza outros servizos complementarios de atención e apoio familiar distintos dos referidos nos parágrafos anteriores.
g) Que desenvolva un programa de escola de nais e pais.
h) Que desenvolva un plan de formación para o seu persoal atendendo preferentemente a algunha das seguintes materias:
-Innovación pedagóxica.
-Atención temperá.
-Necesidades educativas especiais.
-Habilidades sociais.
-Dinámica de grupos.
-Novas tecnoloxías.
i) Que leve a cabo un plan de mellora nutricional no comedor infantil.
Artigo 4º.-Tipo de axuda.
1. A axuda destinada a subvención de mantemento ten como finalidade compensar os gastos nos seguintes conceptos:
-Gastos de persoal.
-Gastos de alimentación.
-Outros gastos xerais de mantemento do centro.
2. A axuda destinada a mellora da calidade compensará os gastos derivados do deseño, xestión e execución dos programas subvencionados incluídos no punto 2 B) do artigo 3º.
Artigo 5º.-Normas xerais de subvención.
O importe das axudas por mantemento reguladas nesta convocatoria en ningún caso poderá ser de tal contía que, illadamente ou en concorrencia con subvencións ou axudas doutras administracións públicas, ou doutros entes públicos ou privados, nacionais ou internacionais, supere o custo da actividade que desenvolverá a entidade beneficiaria.
As entidades solicitantes deberán ter xustificado, nos prazos previstos, e en todo caso no momento de presentar a solicitude de axuda, os gastos correspondentes ás axudas recibidas en anos anteriores con esta mesma finalidade.
Artigo 6º.-Módulos de referencia para o cálculo da axuda.
1. Os módulos de referencia para o cálculo da axuda serán os seguintes:
A) Axudas para mantemento:
Contía anual da axuda para gastos de mantemento. Esta contía estará en función do número de unidades da escola infantil 0-3 e da prestación do servizo de comedor.
Centros con servizo de comedor
Centros sen servizo
de comedor
De 1 a 3
unidades
De 4 a 6
unidades
Con 7 ou máis
unidades
Contía anual por unidade en funcionamento
20.000 A
19.000 A
18.000 A
15.000 A
Para estes efectos enténdese por servizo de comedor cando sexa prestado por persoal do propio centro ou ben alleo a el contratado con tal fin (servizo de catering), incluídos os alimentos. En todo caso este servizo incluirá o xantar e opcionalmente o almorzo e merenda e/ou cea. Así mesmo, deberá existir á disposición dos pais unha relación semanal dos menús previstos, os cales deberán proporcionar unha dieta equilibrada e axeitada á idades dos/das nenos/as.
Axudas para a mellora da calidade:
A contía máxima anual da axuda obterase como resultado de aplicar unha porcentaxe sobre os módulos seguintes:
Nº de unidades do centro
Contía máxima anual
Centros de 1 a 3 unidades
6.000 A
Centros de 4 a 6 unidades
9.000 A
Centros de 7 ou máis unidades
12.000 A
A porcentaxe determinarase en función do cumprimento dos criterios sinalados no punto 2 B) do arti
go 3º. Para estes efectos terase en conta por cada programa que reciba unha valoración satisfactoria o seguinte:
Parágrafo
Porcentaxe
a) Incremento da ratio de persoal.
50%
b) Programas de innovación pedagóxica.
10%
c) Programas de dinamización lingüística.
10%
d) Ampliación horaria.
30%
e) Transporte.
30%
f) Outros servizos complementarios de atención e apoio familiar.
10%
g) Programa de escola de nais e pais.
10%
h) Plan de formación.
10%
i) Plan de mellora nutricional.
10%
No caso de que o centro presente máis dun programa valorado satisfactoriamente, a porcentaxe que corresponda aplicar será o resultado da suma de todos eles co límite máximo do 100% do módulo.
2. Naqueles centros en que, logo de autorización da Vicepresidencia da Igualdade e do Benestar, non se preste servizo os doce meses anuais, poderá reducirse a contía que corresponda subvencionar na proporción correspondente ao tempo en que non estea o centro en funcionamento.
3. No caso de non existir crédito suficiente, gozan de preferencia para a súa concesión as solicitudes de axuda para mantemento sobre as de mellora da calidade; así mesmo, e tendo en conta a prioridade anterior, a contía das axudas reducirase en igual proporción a todas as entidades que resulten beneficiarias.
4. A contía que se subvencionase non poderá ser por importe superior á diferenza resultante entre os gastos correntes e os ingresos previstos para o exercicio 2007, segundo os datos económicos consignados na solicitude (anexo I).
A contía total da axuda terá como límite máximo o 80 por cento do orzamento do centro.
Artigo 7º.-Renda per cápita mensual.
1. Para efectos desta orde, enténdese por renda per cápita mensual o resultado de dividir polo número de persoas que compoñen a unidade familiar o cociente resultante de dividir por doce a suma dos ingresos totais da unidade familiar.
Para estes efectos, enténdese por unidade familiar a formada polos pais e fillos menores de dezaoito anos ou fillos maiores de dezaoito anos, cunha minusvalidez superior ao 33 por cento. No caso de familias monoparentais, e para os efectos do cálculo da renda per cápita a que se refire o parágrafo anterior, incrementarase nun 0,8 o número real de membros que compoñen a unidade familiar.
2. Para efectos desta orde, ten a consideración de ingresos a suma da parte xeral máis a parte especial da base impoñible previas á aplicación do mínimo persoal e familiar do imposto sobre a renda das persoas físicas.
Para as persoas non obrigadas a declarar, as bases impoñibles a que se fai referencia obteranse como resul
tado de aplicar aos datos existentes na administración os criterios da lexislación do imposto sobre a renda das persoas físicas.
3. Para os efectos desta orde e os efectos de cálculo da renda per cápita mensual teranse en conta os ingresos correspondentes ao ano 2005.
4. Para os efectos desta orde, considérase familia monoparental aquela formada pola nai ou o pai solteira/o, segundo corresponda, que non convivan e os cónxuxes en situación de separación, divorcio ou viuvez.
Artigo 8º.-Prezos.
1. As entidades que sexan beneficiarias destas axudas deberan establecer os prezos por servizos prestados pola escola infantil 0-3 de acordo coas contías máximas reguladas no Decreto 70/2002, do 28 de febreiro (DOG do 13 de marzo), polo que se aproba o réxime de prezos dos centros de atención á primeira infancia dependentes da Vicepresidencia da Igualdade e do Benestar.
2. Os prezos que se establezan de conformidade co disposto no punto 1 deste artigo refírense aos servizos básicos prestados pola escola infantil 0-3 ás unidades familiares. Para estes efectos, enténdese por servizos básicos a asistencia ao centro, o comedor e o transporte.
3. Se algún centro presta outro tipo de servizo distinto aos especificados no punto anterior, o prezo deste servizo será establecido libremente pola entidade titular do centro e, en todo caso, a súa utilización será voluntaria pola unidade familiar.
Artigo 9º.-Solicitudes e documentación.
1. As solicitudes presentaranse segundo modelo oficial (anexo I) acompañadas da seguinte documentación:
A) Proxecto educativo adaptado á estrutura que figura como anexo VIII desta orde (extensión máxima de 30 follas en formato DIN A4).
B) Certificación bancaria da conta corrente en que se ingresará, se é o caso, o importe efectivo da subvención concedida (anexo II) agás no caso de que se manteña unha conta anterior, xa certificada; neste caso será suficiente unha declaración xurada nese sentido.
C) Memoria do centro do curso escolar 2005/2006.
D) Acreditación da personalidade e representación do solicitante.
E) Fotocopia compulsada da tarxeta de identificación fiscal.
F) Declaración de todas as subvencións efectuadas ou concedidas para o mesmo proxecto das distintas administracións públicas ou entidades privadas.
G) O permiso de inicio de actividades do centro será comprobado de oficio pola Administración.
H) No caso de solicitudes por mellora da calidade:
a) Proxectos que se refiran as alíneas b), c), f), g) h) e i). do punto 2 B) do artigo 3º:
Unha memoria por cada proxecto presentado adaptada á seguinte estrutura:
-Definición do programa.
-Obxectivos.
-Actividades.
-Alcance do programa.
-Calendario de implantación.
-Medios persoais e materiais.
-Orzamento.
(Cada memoria presentada non superará a extensión máxima de 5 follas en formato DIN A4.)
b) Para os proxectos que se refiran as alíneas a) d) e e) do punto 2 B) do artigo 3º teranse en conta os datos consignados na solicitude (anexo I).
2. As entidades que no ano 2006 percibisen axudas para o mantemento da escola infantil 0-3 deberán presentar copia da tarifa de prezos vixente na escola infantil 0-3, adaptada ao disposto no artigo 8º. As entidades que soliciten por primeira vez as axudas desta orde, deberán enviar a tarifa de prezos adaptada ao disposto nesta orde, no prazo de dous meses desde a notificación da resolución favorable. Así mesmo, no caso de que a tarifa de prezos sufra modificacións durante o ano 2007, deberán enviar información destas modificacións no prazo dun mes desde que estas tiveren lugar.
3. As entidades solicitantes deberán presentar, ademais da documentación requirida, a documentación estatística relativa á institución, debidamente cuberta, no modelo oficial conforme os anexos IV e V desta orde.
4. Non será necesario presentar documentos xa achegados en convocatorias anteriores, agás que se producisen modificacións ou variacións nestes, de acordo co previsto no artigo 35 f) da Lei 30/1992, do 26 de novembro, de réxime xurídico das administracións públicas e do procedemento administrativo común.
5. Todos os documentos que se acheguen deben presentarse en orixinal ou fotocopia compulsada.
6. De conformidade coa artigo 13.4º da Lei 4/2006, do 30 de xuño, de transparencia e de boas prácticas na Administración pública galega, a Vicepresidencia da Igualdade e do Benestar publicará na súa páxina web oficial a relación das entidades beneficiarias e o importe das axudas concedidas, polo que a presentación da solicitude leva implícita a autorización para o tratamento necesario dos datos das entidades beneficiarias e da súa publicación na citada páxina web. Así mesmo, se for o caso, a entidade beneficiaria autoriza a Vicepresidencia da Igualdade e do Benestar para incluír e facer público, nos rexistros de axudas, subvencións, e convenios e de sancións, regulados no Decreto 132/2006, do 27 de xullo, os datos relevantes referidos á axuda recibida, así como ás sancións impostas.
Artigo 10º.-Lugar e prazo de presentación das solicitudes.
A solicitude e maila documentación requirida presentaranse nas delegacións provinciais da Igualdade e do Benestar, sendo de aplicación, en todo caso, o dis
posto no artigo 38.4º da Lei de réxime xurídico das administracións públicas e do procedemento administrativo común.
O prazo de presentación das solicitudes será dun mes contado a partir do día seguinte ao da publicación da presente orde no Diario Oficial de Galicia.
Artigo 11º.-Tramitación dos expedientes.
As delegacións provinciais da Igualdade e do Benestar, como órgano responsable da tramitación dos expedientes, realizarán os seguintes trámites:
a) Comprobar que estes reúnen todos os requisitos recollidos nesta orde. De non ser así, requirirase a entidade interesada para que, nun prazo de dez días, emende a falta ou achegue os documentos preceptivos, con indicación de que, se non o fixer así, de acordo co artigo 71.1º da Lei 30/1992, do 26 de novembro, de réxime xurídico das administracións públicas e do procedemento administrativo común, terase por desistida da súa petición, logo de resolución que deberá ditarse nos termos previsto no artigo 42 da mesma lei.
b) Solicitar informe á Subdirección Xeral de Autorizacións e Inspección de Centros da Secretaría Xeral e de Relacións Institucionais sobre as condicións actuais dos centros solicitantes para efectos de constatar o cumprimento da normativa vixente en materia de servizos sociais.
2. Revisados os expedientes, e completados se for o caso, as delegacións provinciais da Igualdade e do Benestar remitiranos ás comisións provinciais de valoración para que, unha vez baremados, diten as propostas de resolución, propoñendo ao órgano competente para a súa resolución a concesión ou denegación das axudas.
Inmediatamente antes de redactar a proposta de resolución, cando no procedemento se teñan en conta feitos, alegacións ou probas distintas das aducidas pola entidade interesada, poráselle de manifesto para que no prazo de dez días alegue ou presente os documentos e xustificación que coide pertinentes, de acordo co disposto no artigo 9.4º do Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia.
3. A composición da comisión de valoración será a seguinte:
Presidencia: xefa/e do Servizo de Igualdade.
Vogais: tres funcionarias/os da respectiva delegación provincial designados pola/o delegada/o provincial, unha/un dos cales actuará como secretaria/o.
Artigo 12º.-Resolución.
1. Facendo uso das facultades conferidas no artigo 78.3º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, segundo a redacción dada pola Lei 14/2004, do 29 de decembro, de medidas tributarias e de réxime administrativo, a resolución das axudas, por proposta da comisión de valoración, e despois da súa fiscalización pola intervención, correspóndelles por delegación ás/aos delegadas/os provinciais da Igualdade e do Benestar.
2. A solicitude das axudas deberá resolverse no prazo máximo de seis meses contados a partir do día seguinte á data de publicación desta orde. Transcorrido o dito prazo sen recaer resolución expresa, as solicitudes poderanse entender desestimadas.
3. As resolucións recaídas neste procedemento esgotan a vía administrativa, e contra elas pode interpoñerse recurso contencioso-administrativo ante o órgano xurisdicional contencioso-administrativo competente, no prazo de dous meses a partir do día seguinte ao da notificación da resolución, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Potestativamente, e con anterioridade á interposición do referido recurso contencioso-administrativo, poderá interpoñerse recurso de reposición ante o mesmo órgano que ditou o acto no prazo dun mes a partir do día seguinte ao da notificación da resolución. Neste caso non poderá interpoñerse o recurso contencioso-administrativo ata que sexa resolto expresamente ou por desestimación presunta o recurso de reposición.
4. Toda alteración das condicións tidas en conta para a concesión da subvención e, en todo caso, a obtención concorrente de subvencións ou axudas outorgadas por outras administracións ou entes públicos ou privados, nacionais ou internacionais, poderá dar lugar á modificación da resolución da concesión.
5. Se a entidade estiver tramitando o permiso de inicio de actividades, a concesión da subvención entenderase condicionada á efectiva obtención deste permiso.
Artigo 13º.-Pagamento e xustificación das subvencións.
1. No momento da xustificación da execución do proxecto, que se presentará necesariamente antes do 1 de abril de 2008, e en calquera caso antes do derradeiro pagamento, o peticionario presentará unha declaración complementaria do conxunto das axudas solicitadas, tanto das aprobadas ou concedidas como as pendentes de resolución para un mesmo proxecto das distintas administracións públicas ou calquera dos seus organismos, entes ou sociedades.
2. Unha vez ditada a resolución pola que se conceda a subvención procederase ao pagamento e xustificación da seguinte forma:
2.1. Para aquelas que non superen o importe de 6.012,12 euros poderá anticiparse ata un 80% da contía outorgada, librándose o 20% restante unha vez presentada pola entidade a documentación xustificativa do gasto realizado na finalidade obxecto de axuda. En todo caso, o importe do gasto xustificado debe ser igual ou superior á axuda concedida.
2.2. Nos demais casos poderá facerse efectivo o pagamento da axuda do seguinte xeito:
a) Un primeiro prazo do 50% da totalidade da subvención, en concepto de anticipo, no momento da súa concesión.
b) O 50% restante unha vez presentada pola entidade a documentación xustificativa do gasto realizado na fina
lidade obxecto da axuda. En todo caso, o importe do gasto xustificado debe ser igual ou superior á axuda concedida.
3. Para xustificar o gasto realizado, as entidades presentarán a seguinte documentación:
a) Orixinal ou ben copia compulsada ou cotexada de facturas, boletíns de cotización á Seguridade Social, nóminas e demais documentación xustificativa. En todo caso, as facturas deberán cumprir o disposto no Real decreto 1496/2003, do 28 de novembro, polo que se aproba o regulamento polo que se regulan as obrigas de facturación e se modifica o Regulamento do imposto sobre o valor engadido (BOE do 29 de decembro).
b) Unha relación valorada e ordenada cronoloxicamente, por tipo de gasto, onde se reflicten as facturas, boletíns de cotización a Seguridade Social, nóminas e demais documentación xustificativa.
4. A entidade receptora deberá presentar antes do 31 de xaneiro do exercicio seguinte, perante a delegación provincial, un balance de ingresos e gastos compresivo de todo o ano natural conforme o anexo III. O cumprimento deste trámite considérase requisito previo para a concesión das subvencións nos exercicios seguintes.
Artigo 14º.-Outras obrigas das entidades beneficiarias.
As entidades beneficiarias destas axudas obríganse a observar o disposto no artigo 78.4º do Decreto lexislativo 1/1999, do 7 de outubro, que aproba o texto refundido da Lei de réxime financeiro e orzamentario de Galicia, modificado pola Lei 14/2004, do 29 de decembro, de medidas tributarias e de réxime administrativo e, ademais, especificamente a:
A) En relación coas solicitudes de novo ingreso para o curso 2007/2008:
a) Facilitar unha copia do modelo de solicitude de axudas que figura como anexo VI a esta orde aos solicitantes de praza, co obxecto de que poidan exercer a opción por unha praza do Programa Cheque Infantil en caso de figurar en lista de espera no centro.
b) Remitir á delegación provincial da Igualdade e do Benestar, antes do 15 de maio de 2007, a relación de solicitantes de prazas do centro que se atopen en lista de espera para o curso 2007/2008 e que, pola súa vez, estes optan polo Programa Cheque Infantil. A esta relación xuntaranse as solicitudes de axuda do Programa Cheque Infantil efectuadas polos solicitantes, segundo o modelo que figura no anexo VI.
B) O cumprimento dos obxectivos específicos establecidos para a educación infantil 0-3 no Plan Xeral de Normalización da Lingua Galega.
C) O cumprimento pola escola infantil 0-3 do proxecto educativo establecido segundo a estrutura que figura no anexo VIII desta orde.
D) Remitir os informes e demais documentación que reclamen os órganos competentes da Vicepresidencia da Igualdade e do Benestar.
E) Facilitar a inspección e control dos órganos competentes da Vicepresidencia da Igualdade e do Benestar respecto dos centros subvencionados.
F) Enviar á delegación provincial correspondente antes do 31 de decembro unha lista detallada dos nenos/as beneficiarios/as coas cotas complementarias que aboaron. O cumprimento deste trámite considerase requisito imprescindible para a concesión de novas subvencións.
G) Facilitar toda a información que lle sexa requirida pola Intervención Xeral da Comunidade Autónoma, o Tribunal de Contas e o Consello de Contas, no exercicio das súas funcións de fiscalización e control do destino das axudas.
H) As entidades que soliciten por primeira vez estas axudas, no caso de resultaren beneficiarias, deberán adaptar os prezos da escola infantil 0-3 ao disposto no artigo 8º, no prazo dun mes desde a data de notificación da resolución de concesión da axuda.
Artigo 15º.-Reintegro.
Procederá o reintegro, total ou parcial, das axudas públicas, xunto cos xuros de demora producidos segundo o disposto no artigo 78.10º do texto refundido da Lei de réxime financeiro e orzamentario de Galicia, segundo a redacción dada pola Lei 14/2004, do 29 de decembro, de medidas tributarias e de réxime administrativo nos seguintes casos:
a) Incumprimento da obriga de xustificación ou xustificación insuficiente nos termos establecidos no artigo 30 da lei 38/2003, do 17 de novembro, xeral de subvencións, e, se é o caso, nas normas reguladoras da subvención.
b) Obtención da subvención sen reunir os requisitos exixidos para a súa concesión con falsificación das condicións requiridas para isto ou ocultación daquelas que o impedisen.
c) Incumprimento total ou parcial do obxectivo, da actividade, do proxecto ou non adopción do comportamento que fundamentou a concesión da subvención.
d) Incumprimento das condicións impostas ao beneficiario con motivo da concesión da axuda pública, así como dos compromisos por estes asumidos, sempre que afecten ou se refiran ao modo en que deben acadarse os obxectivos, realizar a actividade, executar o proxecto ou adoptar o comportamento que fundamente a concesión da subvención, cando disto derive a imposibilidade de verificar o emprego dado aos fondos percibidos, o cumprimento do obxectivo, a realidade e regularidade das actividades subvencionadas ou a concorrencia de subvencións, axudas, ingresos ou recursos para a mesma finalidade procedentes de calquera administración ou ente público ou privado, nacionais, da Unión Europea ou de organismos internacionais.
e) Incumprimento da obriga de adoptar as medidas de difusión contidas no número 8º do artigo 78 do texto refundido da Lei de réxime financeiro e orzamentario de Galicia, segundo a redacción dada pola Lei 14/2004, do 29 de decembro, de medidas tributarias e de réxime administrativo.
f) Resistencia, escusa, obstrución ou negativa ás actuacións de comprobación e control financeiro previstas nos números 4º e 6º do artigo 78 do texto refun
dido da Lei de réxime financeiro e orzamentario de Galicia, segundo a redacción dada pola Lei 14/2004, do 29 de decembro, de medidas tributarias e de réxime administrativo, así como o incumprimento das obrigas contables, rexistrais ou de conservación de documentos, cando disto derive a imposibilidade de verificar o emprego dado aos fondos percibidos, o incumprimento do obxectivo, a realidade e regularidade das actividades subvencionadas ou a concorrencia de subvencións, axudas, ingresos ou recursos para a mesma finalidade procedentes de calquera administración ou ente público ou privado, nacionais, da Unión Europea ou de organismos internacionais.
g) A adopción, en virtude do establecido nos artigos 87 ao 89 do Tratado da Unión Europea, dunha decisión da cal derive unha necesidade de reintegro.
h) Nos demais supostos previstos na normativa reguladora da subvención.
Disposicións adicionais
Primeira.-A concesión de axudas reguladas nesta orde terá como límite global o crédito asignado nos orzamentos para estes fins. En todo caso, as actuacións que se van subvencionar deberán realizarse dentro do exercicio económico 2007.
Segunda.-Sen prexuízo do disposto no título sexto, da Lei 4/1993, do 14 de abril, de servizos sociais, as entidades beneficiarias quedan obrigadas a someterse ás actuacións de comprobación que poida acordar a Vicepresidencia da Igualdade e do Benestar así como as de control financeiro que lle correspondan á Consellería de Economía e Facenda e as previstas na normativa do Consello de Contas.
Terceira.-As entidades beneficiarias destas axudas quedan suxeitas ao réxime de infraccións e sancións previsto para esta materia no artigo 79 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, modificado pola Lei 14/2004, do 29 de decembro, de medidas tributarias e de réxime administrativo.
Cuarta.-Apróbase a delegación de competencias nas/nos delegadas/os provinciais da Igualdade e do Benestar, ao abeiro do establecido no artigo 78.3º do Decreto lexislativo 1/1999, do 7 de outubro, polo cal se aproba o texto refundido da Lei de réxime financeiro e orzamentario de Galicia, segundo a redacción dada pola Lei 14/2004, do 29 de decembro, de medidas tributarias e de réxime administrativo.
Disposicións derradeiras
Primeira.-Autorízase a secretaria xeral da Igualdade para ditar as disposicións necesarias para o desenvolvemento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 31 de xaneiro de 2007.
Anxo Manuel Quintana González
Vicepresidente da Igualdade e do Benestar
ANEXO VII
Baremo
1º Situación socio-familiar.
1.1. Por cada membro da unidade familiar: 2 puntos.
1.2. Por cada persoa que non formando parte da unidade familiar estea a cargo dela: 1 punto.
1.3. No caso de que o/a neno/a para o cal se solicita a praza nacese nun parto múltiple: 1 punto.
1.4. Por cada membro da unidade familiar afectado por minusvalidez física, psíquica ou sensorial, enfermidade que requira internamento periódico, alcoholismo ou drogodependencia: 2 puntos.
1.5. Pola condición de familia monoparental: 3 puntos.
1.6. Por ausencia do fogar familiar de ambos os dous membros parentais: 6 puntos.
1.7. Por irmán/a - áns/ás con praza renovada no centro á do/a neno/a para o que se solicita a praza: 3 puntos.
1.8. Pola condición de familia numerosa: 3 puntos.
1.9. Calquera grave circunstancia familiar debidamente acreditada: ata 3 puntos.
2º Situación laboral familiar.
2.1. Situación laboral de ocupación:
-Nai: 3 puntos.
-Pai: 3 puntos.
2.2. Situación laboral de desemprego (1):
-Nai: 2 puntos.
-Pai: 2 puntos.
(1) Valorarase tal condición coa certificación de demanda de emprego con efectos do día anterior ao da publicación desta orde.
No caso de familias monoparentais adxudicaráselles a puntuación da epígrafe correspondente computando por dous.
3º Situación económica.
R.P.C. mensual da unidade familiar, referida ao indicador público de renda de efectos múltiples (IPREM) vixente:
-Inferior ao 25% do IPREM: +4 puntos.
-Entre o 25% e o 50% do IPREM: +3 puntos.
-Superior ao 50% e inferior ao 75% do IPREM: +2 puntos.
-Entre o 75% e o 100% do IPREM: +1 punto.
-Superior ao 100% e inferior ao 125% do IPREM: -1 punto.
-Entre o 125% e o 150% do IPREM: -2 puntos.
-Superior ao 150% e inferior ao 200% do IPREM: -3 puntos.
-Igual ou superior ao 200% do IPREM: -4 puntos.
* En caso de obter igual puntuación, daráselle prioridade á renda per cápita máis baixa.
* Para efectos desta orde, están a cargo da unidade familiar as persoas que convivindo no mesmo domicilio teñen ingresos inferiores ao indicador público de renda de efectos múltiples (IPREM) vixente.
ANEXO VIII
Proxecto educativo
O proxecto educativo da escola infantil 0-3 adaptarase á seguinte estrutura:
a) Análise do contexto.
a.1) Características do centro.
-Titularidade e financiamento.
-Niveis educativos que escolariza: número de unidades.
-Situación xeográfica.
-Descrición breve das instalacións.
-Servizos que ofrece.
-Proxección social do centro na zona.
-Relación coas familias.
-Descrición breve dos recursos e materiais.
-Horario do centro.
a.2) Características do alumnado.
-Número de alumnas e alumnos, idades e agrupamentos.
-Características das familias.
-Tipo de relacións entre o alumnado.
-Nenos e nenas con necesidades educativas especiais: cómo se integran, apoios cos que se conta.
-Procedementos de información ás familias.
a.3) Características do persoal que traballa no centro.
-Numero e funcións.
-Formación.
-Forma de traballar (en equipo ou individualmente).
-Distribución das tarefas.
-Mecanismos de información entre o persoal.
-Criterios que se seguen para a distribución do alumnado.
a.4) Características do contorno.
-Situación.
-Características socioculturais e económicas.
-Lingua empregada.
-Servizos que ofrecen para os nenos e as nenas.
-Relacións que mantén a escola cos recursos do contorno.
-Relación con outros centros.
-Como se traballa cos nenos e nenas o coñecemento do contorno social e natural.
b) Sinais de identidade.
Definición da escola.
-Confesionalidade da escola segundo a lexislación vixente.
-Lingua de aprendizaxe segundo a lexislación vixente.
-Liña metodolóxica.
-Coeducación: a educación para a igualdade.
-Colaboración cos pais e nais.
c) Obxectivos.
Obxectivos do centro a nivel:
-Pedagóxico (incluíndo a adecuación dos obxectivos xerais de etapa/ciclo).
-Administrativo.
-Organizativo.
-Institucional.
-Normalización lingüística.
d) Estrutura organizativa.
Organización do centro para o logro dos obxectivos.
-Órganos unipersoais e colexiados.
-Asignación de educadores aos grupos.
-Número de educadores por grupo.
-A dimensión do grupo.
-A composición do grupo.
-A titoría na escola infantil.
-A utilización dos espazos escolares.
-O equipamento e os recursos didácticos.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA